Here is a page extracted from Wikipedia that may contain CSS, HTML, and a lot of unformatted text.

Title: حيرت قلبى
Content: حيرت قلبى الاغنيه دى هيا حلقه فى سلسله طويله من الاغانى اللى قدمها التلاتى رامي-السنباطي-ام كلثوم لاكتر من عشرين سنه, و هيا تقريبا اول اغنيه تغنيها ام كلثوم من الحان السنباطى بعد خلاف قصير معاه سنة 1960.

من الحاجات اللى بتميز الاغنيه دى هى القفله بتاعتها و اللى هى الجمله اللى بتتكرر فى نهايه كل مقطع من مقاطع الاغنيه, و اتلحنت باسلوب ماتكررش كتير فى الاغانى العربيه, بمعنى ان الاغانى العربيه بتعتمد على ان الجمل اللى بتتغنى بتتعاد بشكل فيه تطويل, بس فى الاغنيه دى بتبتدى اما كلثوم القفله بجمله (عاده بتعيدها مرتين):

«بدى اشكيلك من نار حبى..بدى احكيلك ع اللى ف قلبى» و بعدين تغنى بيتين ورا بعض من غير اعاده و تقول: «و اقولك ع اللى سهرنى...و اقولك ع اللى بكانى», «و اصور لك ضنا روحى...و عزة نفسى منعانى» و يوصل اللحن و معاه غنا ام كلثوم للذروه فى الجزء الاخرانى اللى بيقول «و عزة نفسى مانعانى» اللى بيستحسنه الجمهور, بس طبعا فى الحان و كلمات حلوه غير دول فى نفس الاغنيه, منها مثلا: «وده خيـال بين الاجفـان... فضل معايا الليل كله», «سهرنى بين فكرى واشجان..وفات لى جوه العين ظله».

كلمات الاغنيه 
حيرت قلبى معاك

حيرت قلبى معاك و انا بدارى و اخبى
 
قل لى اعمل ايه وياك و لا اعمل ايه و يا قلبى

بدى اشكى لك من نار حبى بدى احكى لك ع اللى فى قلبى
 
واقول لك ع اللى سهرنى واقول لك ع اللى بكانى
 
و اصور لك ضنا روحى و عزة نفسى منعانى

يا قاسى بص ف عينيا وشوف ايه انكتب فيها

دى نظره شوق و حنيه و دى دمعه بداريها

و ده خيال بين الاجفان فضل معايا الليل كله

سهرنى بين فكر و اشجان و فات لى جوه العين ظله
 
و بين شوقى وحرمانى وحيرتى ويا كتمانى

بدى اشكى لك من نار حبى

بدى احكى لك ع اللى فى قلبى
 
و اقول لك ع اللى سهرنى و اقول لك ع اللى بكانى
 
و اصور لك ضنا روحى و عزة نفسى منعانى

ياما ليالى انا و خيالى , افضل اصبر روحى بكلمه يوم قلتها لى
 
و ابات افكر ف اللى جرا لك واللى جرا لى

واقول ماشافشى الحيره عليا لما باسلم

و لاشافش يوم الشوق ف عينى راح يتكلم
 
و ارجع اسامحك تانى و احن لك و القانى
 
بدى اشكى لك من نار حبى

بدى احكى لك ع اللى فى قلبى

و اقول لك ع اللى سهرنى و اقول لك ع اللى بكانى

و اصور لك ضنا روحى و عزة نفسى منعانى

خاصمتك بينى و بين روحى و صالحتك و خاصمتك تانى

واقول ابعد يصعب على روحى تطاوعنى ليزيد حرمانى

هافضل احبك من غير ما اقول لك ايه اللى حير افكارى

لحد قلبك ما يوم يدلك على هوايا المتدارى

و لما يرحمنى قلبك و يبان لعينى هواك
 
وتنادى ع اللى انشغل بك وروحى تسمع نداك

ارضا اشكى لك من نار حبى

و ابقا احكى لك ع اللى ف قلبى

و اقول لك ع اللى سهرنى و اقول لك ع اللى بكانى

و اقول يا قلبى ليه تخفى و ليه يا نفس منعانى

و ليه يا نفس منعانى

شوف كمان 
ليستة اغانى ام كلثوم

اغانى باللغه المصريه
اغانى ام كلثوم